[{"text_idx": "#000000", "text": "Los Angeles, CA ehk lo\u0303pp-peatus"}, {"text_idx": "#000001", "text": "Heleni tabatud pa\u0308ikeseto\u0303us, Hollywood Hill"}, {"text_idx": "#000002", "text": "Pa\u0308rast meid tuleb vo\u0303i veeuputus vo\u0303i midagi kindlasti. New York mattus lumme pa\u0308ev pa\u0308rast a\u0308ralendu. San Franciscos la\u0308ks o\u0303hk nii halvaks, et suleti mitte ainult Alcatrazi reisid, vaid ka kuulsad kaabeltrammid on peatatud. Aeg Santa Barbara palmide all sai u\u0308mber liigagi kiiresti. Jo\u0303udsime napilt kuulda kedagi hu\u0308u\u0308dmas \u201cVa\u0308ga tubli!\u201d, kui juba purjetas meie ra\u0308ndtsirkus la\u0308bi po\u0303lenud maa Los Angelesi. Teele ja\u0308a\u0308nud Thousand Oaksi nimeline linnake na\u0308is kui oaas keset tuhako\u0303rbe. Ja\u0308rgmisest na\u0308dalast pidid lo\u0303ppeks kohale jo\u0303udma vihmapilved. Ma\u0308eno\u0303lvu katnud va\u0308hene vegetatsioon hoidis kinni pinnast kuniks seda seal oli, ja\u0308rgnevad mudalaviinid on paratamatud."}, {"text_idx": "#000003", "text": "Royce Hall UCLA kompleksis on koorile juba tuttav paik, olen kirjutanud sellest varemases blogisisendis \u2013 "}, {"text_idx": "#000004", "text": "Selline me po\u0303gus pilge Inglite linnale oligi. Midagi peale hotelli, kontsertmaja ja lennujaama ei na\u0308inud. Alati ei pea ka. Postkaardid ostsin lennujaamast, posti annan u\u0308le isiklikult kirjakasti vahetu puudumise to\u0303ttu. Tuuri lo\u0303pp on samaaegselt kurb ja ro\u0303o\u0303mus su\u0308ndmus. Heas seltskonnas mo\u0308o\u0308dub aeg nobedalt ning po\u0303hitegevusele keskendumine on ma\u0308nguliselt kerge. On paras katsumus tuuritada 10 pa\u0308eva ratastel ja lennates ning samal ajal sa\u0308ilitada va\u0308rskust lo\u0303puni. Eilne kontsert oli igatine o\u0303nnestumine, proff va\u0308rk. Pa\u0308rastkontserdine grupipilt arvukate \u201ckohalike talupoegadega\u201d to\u0303estas taaskord eestlaste arvukust ko\u0303igis sadamalinnades. Neid ridu kirjutades istun lennukis, mo\u0308o\u0308danikus 11h lendu, ees terendamas 2h veel. Koju jo\u0303udes on preemiaks 2 pa\u0308eva kodumajutust ning juba ja\u0308tkub tuur sama seltskonnaga Budapestis ja Varssavis."}, {"text_idx": "#000006", "text": "Ta\u0308name, et liitusite meie uudiskirjaga."}, {"text_idx": "#000007", "text": "Eesti Filharmoonia Kammerkoor kasutab sisestatud andmeid teile kontserdiinfo saatmiseks uudiskirja teel."}]